wannaphong/clean_thaiwikipedia huggingface dataset:
# เหตุระเบิดในแบกแดด พ.ศ. 2564
เหตุระเบิดในแบกแดด พ.ศ. 2564 เป็นการโจมตีก่อการร้ายโดยมือระเบิดฆ่าตัวตาย 2 คนที่ตลาดนัดกลางแจ้งแห่งหนึ่งกลางกรุงแบกแดด ประเทศอิรัก ทำให้มีผู้เสียชีวิตอย่างน้อย 32 คน และมีผู้บาดเจ็บอีก 110 คน เหตุระเบิดครั้งนี้เป็นการโจมตีที่เกิดขึ้นไม่บ่อยนักในเมืองหลวงของอิรัก เนื่องจากแบกแดดแทบไม่ได้เผชิญเหตุโจมตีเช่นนี้อีกเลยนับตั้งแต่เหตุระเบิดใน พ.ศ. 2561 หลังการสูญเสียดินแดนของรัฐอิสลามอิรักและลิแวนต์ (ไอซิล) ในเดือนธันวาคม พ.ศ. 2560

 ภูมิหลัง 
ระหว่างปี พ.ศ. 2546–2560 การโจมตีของผู้ก่อการร้ายเกิดขึ้นทั่วไปในอิรักโดยแบกแดดและเมืองใกล้เคียงตกเป็นเป้าหมายหลัก ตั้งแต่ปลายปี พ.ศ. 2560 ซึ่งเป็นช่วงที่รัฐอิสลามอิรักและลิแวนต์พ่ายแพ้ การโจมตีในลักษณะนี้กลายเป็นเรื่องที่พบไม่บ่อยในประเทศ เหตุโจมตีนองเลือดครั้งใหญ่ครั้งล่าสุดในสมัยหลังสงครามเกิดขึ้นในเดือนมกราคม พ.ศ. 2561 ในสถานที่เดียวกันกับที่เกิดเหตุระเบิดครั้งนี้ โดยส่งผลให้มีผู้เสียชีวิต 35 คน

 การโจมตี 
ในเวลาเช้าตรู่ ตลาดเสื้อผ้าแห่งหนึ่งในจัตุรัสเฏาะยะรอน กรุงแบกแดด คลาคล่ำด้วยผู้คนที่กำลังจับจ่ายซื้อของหลังจากที่ตลาดกลับมาเปิดอีกครั้งเมื่อไม่นานมานี้ หลังจากปิดไปประมาณหนึ่งปีเนื่องจากการระบาดทั่วของโควิด-19 ในอิรัก ทันใดนั้นชายคนหนึ่งในฝูงชนก็ตะโกนขึ้นมาว่า "ผมปวดท้อง" เมื่อผู้คนรอบข้างเดินเข้าไปใกล้ เขาก็กดชนวนระเบิด และในขณะที่ผู้คนเข้าไปช่วยเหลือเหยื่อระเบิดครั้งแรก มือระเบิดฆ่าตัวตายอีกคนก็ฉวยโอกาสกดระเบิดซ้ำ เหตุระเบิดทั้งสองครั้งส่งผลให้เหยื่อ 32 คนเสียชีวิต และอีกกว่า 110 คนบาดเจ็บ หลายคนในจำนวนนี้มีอาการสาหัส

 ความรับผิดชอบ 
รัฐอิสลามอิรักและลิแวนต์ได้ออกมาอ้างความรับผิดชอบในการก่อเหตุระเบิดครั้งนี้ คำอ้างดังกล่าว (ซึ่งได้รับการเผยแพร่ออกมาหลังเกิดเหตุหลายชั่วโมง) ระบุว่าองค์กรได้พุ่งเป้าหมายไปยังมุสลิมชีอะฮ์

 ปฏิกิริยาจากนานาชาติ 
กาตาร์, คูเวต, แคนาดา, จอร์แดน, ซาอุดีอาระเบีย, ตุรกี, ตูนิเซีย, บาห์เรน, ฝรั่งเศส, เยเมน, เลบานอน, สหรัฐ, สหรัฐอาหรับเอมิเรตส์, อิหร่าน, อียิปต์ รวมทั้งรัฐปาเลสไตน์ซึ่งได้รับการรับรองบางส่วน ออกมาประณามเหตุโจมตีครั้งนี้
# วัดประโชติการาม
วัดประโชติการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวัดประโชติ ตำบลบางกระบือ อำเภอเมืองสิงห์บุรี จังหวัดสิงห์บุรี เจ้าอาวาสรูปปัจจุบันคือ พระครูเกษมธรรมโชติ (เกษม เขมรโต)

วัดประโชติการามตั้งเมื่อ พ.ศ. 2400 เดิมชื่อ วัดประชด หรือ วัดประโชติ ได้รับพระราชทานวิสุงคามสีมาเมื่อ พ.ศ. 2493 หลักฐานการสร้างไม่ปรากฏแน่ชัด มีเพียงตำนานที่เกี่ยวกับสิงหพาหุ ผู้มีพ่อเป็นสิงห์แล้วเกิดความอับอายที่มีพ่อเป็นสัตว์เดรัจฉาน จึงฆ่าพ่อตัวเองเสีย ภายหลังสำนึกในความผิดจึงไปสร้างพระนอนจักรสีห์และวัดสละบาปเพื่อเป็นการไถ่บาป แต่ก็ยังกลัวว่าบาปนั้นไม่ได้เบาบางลง จึงได้มาสร้างวัดประชดขึ้นอีกแห่ง โดยสร้างพระพุทธรูปยืนปางห้ามญาติศิลปะสมัยสุโขทัยขึ้น 2 องค์ ขนานนามว่า หลวงพ่อทรัพย์ และ หลวงพ่อสิน หลวงพ่อทรัพย์ สูง 6 วา 7 นิ้ว และหลวงพ่อสิน สูง 3 วา 3 ศอก 5 นิ้ว ในอดีตหลวงพ่อสินอยู่ในสภาพทรุดโทรมมาก ครั้นเมื่อมีเณรรูปหนึ่งผ่านมาเห็น และได้ชักชวนชาวบ้านมาช่วยกันหาไม้ค้ำหลวงพ่อพร้อมอธิษฐานว่า หากภายภาคหน้าทำการค้าเจริญรุ่งเรืองจะนำเงินกลับมาบูรณะ ปรากฏว่าเป็นจริงดังคำขอ เณรรูปนั้นคือท่านมหาสม พ่วงภักดี หรือ ส.ธรรมภักดี ซึ่งเป็นเจ้าของโรงพิมพ์
# ชิบามฮัฎเราะเมาต์
ชิบามฮัฎเราะเมาต์  หรือนิยมเรียกสั้น ๆ ว่า ชิบาม  เป็นเมืองในประเทศเยเมน มีผู้อยู่อาศัย 7,000 คน เป็นที่ตั้งศูนย์กลางของอำเภอชิบาม ในเขตผู้ว่าการฮัฎเราะเมาต์ เมืองนี้เป็นที่รู้จักจากอาคารสูงสร้างด้วยอิฐดิน เป็นที่รู้จักในชื่อ "ชิคาโกแห่งทะเลทราย"  หรือ "แมนแฮตตันแห่งทะเลทราย" .

ประวัติศาสตร์
จารึกที่เก่าแก่ที่สุดที่พบบันทึกเกี่ยวกับเมืองนี้มีอายุย้อนกลับไปราวคริสต์ศตวรรษที่ 3 ในอดีตเคยเป็นราชธานีของอาณาจักรฮัฎเราะเมาต์

ในคริสต์ศตวรรษที่ 20 เมืองนี้เป็นหนึ่งในสามเมืองหลักของรัฐสุลต่านอัลกุอัยฏี โดยอีกสองเมืองคืออัลมุกัลลาและอัชเชียะหร์

เมืองนี้ได้รับการขึ้นทะเบียนเป็นแหล่งมรดกโลกโดยยูเนสโกOld Walled City of Shibam, UNESCO, World Heritage List ตั้งแต่ปี ค.ศ. 1982Bricks and mortar fire: Yemen’s cultural heritage is in the crosshairs.17 December 2015. ในปี ค.ศ. 2008 ไซโคลนลูกหนึ่งก่อให้เกิดอุทกภัยครั้งใหญ่ในเมืองGulnaz Khan,  This Ancient Mud Skyscraper City is the 'Manhattan of the Desert'. National Geographic. และเมืองนี้ได้รับความเสียหายบางส่วนระหว่างสงครามกลางเมืองเยเมนYemen suffers cultural vandalism during its war. This Ancient Mud Skyscraper City is the 'Manhattan of the Desert'. National Geographic. หลังจากที่กลุ่มผู้ก่อการกำเริบได้จุดชนวนระเบิดติดรถMaggie Michael, Report details damage to ancient Yemeni archaeological sites 15 November 2018. รวมถึงเคยมีการวางระเบิดในเมืองเนื่องมาจากกองกำลังต่าง ๆ ในปี ค.ศ. 2015 ยูเนสโกประกาศให้เมืองชิบามฮัฎเราะเมาต์เป็น "แหล่งมรดกโลกทางวัฒนธรรมที่เสี่ยงอันตราย"

ระเบียงภาพ

ดูเพิ่ม
 มะอ์ริบ
 ชับวะฮ์
 อาระเบียใต้
# อิหม่ามใหญ่อัลอัซฮัร
อิหม่ามใหญ่อัลอัซฮัร   หรือ ชัยค์ใหญ่แห่งอัลอัซฮัร  ผู้ดำรงตำแหน่งในปัจจุบันคืออะห์มัด มุฮัมมัด อัฏฏ็อยยิบ เป็นตำแหน่งอันทรงเกียรติของอิสลามนิกายซุนนีในประเทศอียิปต์ มุสลิมบางส่วนถือว่าเขามีอำนาจสูงสุดในแนวคิดโลกซุนนีและนิติศาสตร์อิสลาม และคงความมีอิทธิพลต่อผู้ติดตามเทววิทยาแบบอัชอะรีและมาตุรีดีทั่วโลก อิหม่ามใหญ่เป็นหัวหน้าประจำมัสยิดอัลอัซฮัร, มหาวิทยาลัยอัลอัซฮัร และมีส่วนเกี่ยวข้องร่วมกับมุฟตีใหญ่อียิปต์

ประวัติตำแหน่ง
มีการก่อตั้งตำแหน่ง อิหม่ามใหญ่อัลอัซฮัร อย่างเป็นทางการใน ค.ศ. 1961 ในคริสต์ศตวรรษที่ 14 หัวหน้าอัลอัซฮัรได้ตำแหน่ง มุชรีฟแห่งอัลอัซฮัร และต่อมาคือ นาซิร แห่งอัลอัซฮัร และในสมัยจักรวรรดิออตโตมัน ก็ได้ตำแหน่งนี้จวบจนถึงปัจจุบัน

ผู้ดำรงตำแหน่ง
# วัดราชโกษา
วัดราชโกษา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงขุมทอง เขตลาดกระบัง กรุงเทพมหานคร ปัจจุบัน พระครูประสุตสารธรรม(พระอาจารย์ดำ) ดำรงตำแหน่งเจ้าอาวาส มีอาณาเขต 17 ไร่ มีธรณีสงฆ์ 7 ไร่เศษ ทิศเหนือติดคลองประเวศบุรีรมย์ ทิศตะวันออกติดถนนขุมทอง-ลำต้อยติ่ง

พ.ศ. 2446 พระยาเพชรพิไชย เจ้าจอมลิ้นจึ่ในรัชกาลที่ 5 และเจ้าพระยาสุรบดินทรสุรินทรฦๅไชยได้บริจาคที่ดินจำนวน 17 ไร่ 3 งาน 44 ตารางวา เพื่อสร้างวัด โดยสร้างเป็นวัดเมื่อ พ.ศ. 2450 หลังจากนั้นใช้ชื่อวัดว่า วัดพระยาเพชรพิไชย ตามชื่อผู้สร้างวัด แต่หลังจากนั้นพระยาเพชรพิไชยได้เลื่อนบรรดาศักดิ์เป็นพระยาราชโกษาในสมัยที่พระอาจารย์อิ่มเป็นเจ้าอาวาส จึงได้เปลี่ยนชื่อวัดเป็น "วัดราชโกษา"

จนกระทั่งคุณยายภัทร จารุจินดา (ผู้เป็นบุตรีเจ้าพระยาสุรบดินทร์และเป็นหลานพระยาเพชรพิไชย) กับคุณหญิงอุ่น มาพบวัดราชโกษาโดยบังเอิญหลังจากที่เสาะหาวัดเป็นเวลานาน เมื่อได้สนทนากับพระครูมานิต ธรรมคุณ เจ้าอาวาสรูปปัจจุบัน จึงทราบเรื่องราวว่าตระกูลเป็นผู้ทำนุบำรุงวัดมาแต่อดีต จึงได้ปวารณาตัวพร้อมที่จะร่วมทำนุบำรุงวัดตามบรรพบุรุษให้เจริญรุ่งเรืองสืบไป วัดได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2466 ทำการผูกพัทธสีมาเมื่อ พ.ศ. 2499 

ภายในอุโบสถประดิษฐาน หลวงพ่อดำ เป็นพระพุทธรูปปางมารวิชัยประทับในซุ้มเรือนแก้วลายกระหนก คล้ายพระพุทธชินราช หล่อด้วยทองสัมฤทธิ์ ต่อมามีการจัดสร้างเหรียญหลวงพ่อดำเมื่อราว พ.ศ. 2460 หลวงพ่อดำองค์นี้ศักดิ์สิทธิ์ยิ่งนักจนมีการสร้างวัตถุมงคลออกมาหลายรุ่น

รายนามเจ้าอาวาส
 พระอาจารย์เผือก
 พระอาจารย์อิ่ม
 พระอาจารย์ชื่น
 พระอาจารย์พิศ
 พระอาจารย์หนู เชื้ออ่าว
 พระอาจารย์ต่วน ติสฺนสโร
 พระอธิการสวัสดิ์ ติณณปงโก
 พระครูมานิต ธรรมคุณ (มานพ เชื้ออ่าว)
 พระครูประสุตสารธรรม (พระอาจารย์ดำ)
# วันเดอร์เอ็ก ไพรออริตี
วันเดอร์เอ็ก ไพรออริตี  เป็นซีรีส์อนิเมะออริจินอลของญี่ปุ่น สร้างโดยสตูดิโอ โคลเวอร์เวิกส์ ซีรีส์เป็นการร่วมงานผลิตของ Aniplex, NTV และ D.N. Dream Partners เขียนบทโดยชินจิ โนจิมะ กำกับโดยชิน วากาบายาชิ ออกแบบตัวละครโดยซากิ นากาฮาชิ สร้างสรรค์ดนตรีประกอบซีรีส์โดย DE DE MOUSE และ Mito  ออกอากาศทางสถานีโทรทัศน์ NTV และช่องอื่น ๆ ตังแต่วันที่ 13 มกราคมถึง 31 มีนาคม พ.ศ. 2564 และออกอากาศตอนพิเศษในวันที่ 30 มิถุนายน พ.ศ. 2564 คานาตะ ไอกาวะ, โทโมริ คูซูโนโกิ, ชูกะ ไซโต และฮินากิ ยาโนะ ร้องเพลงปิดชื่อเพลง "Life is Cider" 

Funimation ได้รับลิขสิทธิ์ซีรีส์และเผยแพร่ผ่านเว็บไซต์ในทวีปอเมริกาเหนือและบริติชไอลส์ ในทวีปยุโรปผ่าน Wakanim และในออสเตรเลียกับนิวซีแลนด์ผ่าน AnimeLab. ส่วนในภูมิภาคเอเชียตะวันออกเฉียงใต้ มีการเผยแพร่ซีรีส์อนิเมะโดย ปีลีปีลี

ตัวละคร

เด็กสาวอายุ 14 ปีผู้มีภาวะตาสองสี (heterochromia) จึงตกเป็นเป้าของการถูกกลั่นแกล้ง เนื่องด้วยเหตุการณ์บางอย่างจึงไม่ได้ไปโรงเรียน 

เด็กสาวอายุ 14 ปีผู้เงียบขรึมและสงวนท่าที ไม่มีความคิดจะทำความรู้จักกับผู้คน

เด็กสาวอายุ 14 ปีผู้หุนหันพลันแล่นและตรงไปตรงมา ไม่มีความลังเลที่จะพูดสิ่งที่ใจคิด

เด็กสาวอายุ 14 ปีผู้มักถูกเข้าใจผิดว่าเป็นเด็กผู้ชายเพราะรูปลักษณ์ภายนอก
# วัดจอมสุดาราม
วัดจอมสุดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร

วัดจอมสุดารามสร้างขึ้นเมื่อประมาณ พ.ศ. 2390 เป็นพระตำหนักของพระเจ้าราชวรวงศ์เธอ พระองค์เจ้าดาราวดี ซึ่งพระเจ้าราชวรวงศ์เธอ เจ้าฟ้าอิศราพงศ์ พระราชทานให้สร้างวัด แต่ชาวบ้านนิยมเรียกอีกชื่อหนึ่งว่า วัดไพรงาม เมื่อพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินมาถวายผ้าพระกฐินจึงทรงพระกรุณาโปรดเกล้าโปรดกระหม่อมพระราชทานนามวัดใหม่ว่า "วัดจอมสุดาราม" เป็นพระเกียรติแก่พระเจ้าราชวรวงศ์เธอ พระองค์เจ้าดาราวดี และพระราชทานวิสุงคามสีมาเมื่อ พ.ศ. 2404กรมศาสนา. ประวัติวัดทั่วราชอาณาจักร เล่ม 2กรมศิลปากร. ฝ่ายทะเบียนโบราณสถาน โบราณวัตถุ ศิลปวัตถุและช่างอนุรักษ์. รายงานการสำรวจขึ้นทะเบียนโบราณสถาน, พ.ศ. 2539. ได้รับการขึ้นทะเบียนเป็นโบราณสถานอย่างเป็นทางการเมื่อวันที่ 13 กันยายน พ.ศ. 2539

อาคารเสนาสนะประกอบด้วยพระอุโบสถ มีลักษณะเป็นทางศิลปะสถาปัตยกรรมอาคารก่ออิฐถือปูน มีลวดลายปูนปั้นประดับที่บริเวณหน้าบันของประตูทางเข้าที่ผนัง และเพดาน ภายในพระอุโบสถมีภาพจิตรกรรมฝาผนัง ภายนอกพระอุโบสถมีใบเสมาคู่ เจดีย์ย่อมุมไม้สิบสอง และตุ๊กตาสิงห์ของจีนทำจากหินอยู่เป็นระยะ ๆ ล้อมรอบด้วยกำแพงแก้ว นอกจากนี้ยังมีพระพุทธรูปศิลาสมัยสุโขทัย เรียกกันโดยทั่วไปว่า หลวงพ่อโพธิ์ อาคารเสนาสนะอื่น ๆ ได้แก่ วิหาร รอยพระพุทธบาท หอระฆัง และศาลาท่าน้ำ
# โคเด็กซ์ เลสเตอร์
โคเด็กซ์ เลสเตอร์ (บางครั้งรู้จักกันในชื่อ โคเด็กซ์ แฮมเมอร์ (Codex Hammer)) เป็นชุดสะสมผลงานทางวิทยาศาสตร์ของเลโอนาร์โด ดา วินชี โคเด็กซ์นี้ตั้งชื่อตามโทมัส โคกผู้ซื้อมันไปในปี ค.ศ. 1719; ซึ่งต่อมาได้ดำรงตำแหน่งเอิร์ลแห่งเลสเตอร์ เอกสารต้นฉบับยังคงอันดับหนังสือที่ราคาขายแพงเป็นอันดับสอง: หนังสือขายให้กับบิล เกตส์ที่บริษัทรับประมูลคริสตีส์ในวันที่ 11 พฤศจิกายน ค.ศ. 1994 ที่นิวยอร์กในราคา  (เทียบเท่ากับ 53,222,898.79 ดอลลาร์สหรัฐใน ค.ศ. 2019).http://www.in2013dollars.com/us/inflation/1994?amount=30800000

 เจ้าของ 
 กูลเยลโม เดลลา ปอร์ตา (Guglielmo della Porta), ศิษย์ของมิเกลันเจโล (?)
 จูเซปเป เกซซี (Giuseppe Ghezzi; จนถึง ค.ศ. 1719)
 โทมัส โคก, เอิร์ลคนที่ 1 แห่งเลสเตอร์ (1719–1759)
 เลสเตอร์เอสเตต (Leicester estate; 1759–1980)
 อาร์ม็อง แฮมเมอร์ (1980–1990)
 อสังหาริมทรัพย์ของอาร์ม็อง แฮมเมอร์ (1990–1994)
 บิล เกตส์ (1994–ปัจจุบัน)
# วัดพรพระร่วงประสิทธิ์
วัดพรพระร่วงประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงออเงิน เขตสายไหม กรุงเทพมหานคร ปัจจุบันมี พระครูพิทักษ์รัตนานุกิจ (ดร.ณรงค์กิจ สุกิจฺโจ) ดำรงตำแหน่งเจ้าอาวาสวัดพรพระร่วงประสิทธิ์  เจ้าคณะเขตสายไหม กรุงเทพมหานคร

วัดพรพระร่วงประสิทธิ์เริ่มก่อตั้งเมื่อปี พ.ศ. 2508 โดยมีหลวงพ่อพระร่วง วิเสเสอิ  (พระโอรสในกรมหลวงชุมพรเขตอุดมศักดิ์) เป็นผู้ก่อตั้ง เดิมวัดแห่งนี้เป็นทุ่งนา หลวงพ่อพระร่วง วิเสเสอิ ได้เดินธุดงค์มาปักกลดเจริญสมณธรรมบริเวณนี้ ท่านได้ออกบิณฑบาตโปรดญาติโยม จนมีญาติโยมที่พบเห็นปฏิปทาด้านการปฏิบัติธรรมของท่าน เกิดความเลื่อมใสศรัทธา อีกทั้งในบริเวณนั้นการคมนาคมไปมาหาสู่กันเป็นเรื่องยากลำบากเพราะยังไม่มีถนนหนทาง ต้องเดินทางโดยเรือไปตามคลองน้อยใหญ่ในหน้าฝนและหน้าน้ำ ส่วนในหน้าแล้งต้องอาศัยคันนาเป็นเส้นทางสัญจร การเดินทางไปวัด เช่น วัดออเงิน วัดพระยาสุเรนทร์ หรือวัดหนองผักชี ก็มีระยะทางไกล จึงดำริชักชวนเพื่อนบ้านใกล้เรือนเคียงถวายที่ดินให้ท่าน และให้ท่านเป็นผู้นำในการก่อตั้งวัด จากข้อมูลกรมการศาสนา วัดนี้ตั้งเป็นวัดเมื่อวันที่ 16 สิงหาคม พ.ศ. 2510 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539

อาคารเสนาสนะและสิ่งศักดิ์สิทธิ์ภายในวัด ได้แก่ วิหารหลวงพ่อพระร่วง วิเสเสอิ (องค์ปฐมผู้สร้างวัด) อุโบสถซึ่งประดิษฐ์สถานหลวงพ่อเพชรพุทธประสิทธิ์พระศักดิ์สิทธิ์เป็นพระประธานภายในพระอุโบสถ บ่อน้ำทิพย์ซึ่งหลวงพ่อพระร่วง วิเสเสอิ ได้ธุดงค์จาริกมาและอธิษฐานปักกลดบริเวณนี้ (เป็นบ่อน้ำที่ศักดิ์สิทธิ์) ศาลเสด็จเตี่ยกรมหลวงชุมพรเขตอุดมศักดิ์  ศาลเจ้าแม่กวนอิม หลวงพ่อใหญ่(ขาว) หอระฆัง ศาลาการเปรียญ อีกทั้งในวัดยังมีโรงเรียนอนุบาลวัดพรพระร่วง ซึ่งเป็นโรงเรียนการกุศลของวัดในพระพุทธศาสนาที่เป็นดำริของหลวงพ่อพระครูพิทักษ์รัตนานุกิจ ดร. เจ้าอาวาสรูปปัจจุบันให้สร้างขึ้นเพื่อเด็กและเยาวชนได้มีที่เล่าเรียน และห้องสมุดชุมชน

เจ้าอาวาส
หลวงพ่อพระร่วง วิเสเสอิ (องค์ปฐมผู้สร้างวัด) พ.ศ. 2508–2509
พระครูสมุห์หรุ่น กิจฺจสาโร (หลวงพ่อหรุ่น)  พ.ศ. 2510–2519
พระธนู ธนสีโล (พระอาจารย์ธนู) พ.ศ. 2521–2530
พระอธิการปั่น สุจิณฺโณ (หลวงปู่ปั่น สุจิณฺโณ) พ.ศ. 2532-2546
พระอธิการชั้น ภทฺทวโร (หลวงพ่อแป๊ด) พ.ศ. 2546–2552
พระปริยัติวโรปการ (ประศักดิ์ อคฺคปญฺโญ) รักษาการเจ้าอาวาสวัดพรพระร่วงฯ  พ.ศ. 2552
พระครูพิทักษ์รัตนานุกิจ (ดร.ณรงค์กิจ สุกิจฺโจ) (หลวงพ่อตี๋) พ.ศ. 2552–ปัจจุบัน
# คาโอริ นาซูกะ
คาโอริ นาซูกะ (เกิดในวันที่ 24 เมษายน ค.ศ 1985) เป็นนักแสดงสาว นักพากย์ และนักร้องชาวญี่ปุ่น  เธอรับบทเป็นนานาลี่ แลมเพอร์ลูชใน โค้ด กีอัส, ตัวละครจำนวนมากใน ยูเรก้า เซเว่น และโคเซตต์ใน เลมีเซราบล์: โชโจโคเซตต์ ในเดือนกุมภาพันธ์ ค.ศ. 2011 เธอประกาศว่าได้แต่งงานแล้ว และมีลูกสาวหนึ่งคนในวันที่ 1 มกราคม ค.ศ. 2012.

 ผลงาน 
บันทึกแวมไพร์วานิทัส เป็น เนเนียเนเนีย บันทึกแวมไพร์วานิทัส myanimelist สืบค้นวันที่ 23 พฤษภาคม 2023
Akagami no Shirayuki-hime  เป็น เซรัน คิคิ
# สนธิสัญญาเวียนนา (ค.ศ. 1864)
สนธิสัญญาเวียนนา  เป็นสนธิสัญญาสันติภาพซึ่งลงนามเมื่อวันที่ 3 ตุลาคม ค.ศ. 1864 ในเวียนนา ระหว่างจักรวรรดิออสเตรีย, ราชอาณาจักรปรัสเซีย กับราชอาณาจักรเดนมาร์ก อันยุติสงครามสงครามชเลสวิชครั้งที่สอง
# สนธิสัญญาเวียนนา
สนธิสัญญาเวียนนา อาจหมายถึง

 สนธิสัญญาเวียนนา (ค.ศ. 1606)
 สนธิสัญญาเวียนนา (ค.ศ. 1656)
 สนธิสัญญาเวียนนา (ค.ศ. 1657)
 สนธิสัญญาเวียนนา (ค.ศ. 1725)
 สนธิสัญญาเวียนนา (ค.ศ. 1731)
 สนธิสัญญาเวียนนา (ค.ศ. 1738)
 สนธิสัญญาเชินบรุน
 สนธิสัญญาเวียนนา (ค.ศ. 1815)
 สนธิสัญญาเวียนนาฉบับที่สอง
 สนธิสัญญาเวียนนา 25 มีนาคม ค.ศ. 1815
 สนธิสัญญาเวียนนา 9 มิถุนายน ค.ศ. 1815
 สนธิสัญญาเวียนนา (ค.ศ. 1864)
 สนธิสัญญาเวียนนา (ค.ศ. 1866)
 สนธิสัญญาเวียนนา (ค.ศ. 1878)
 Treaty of Peace between Austria-Hungary and Finland (สนธิสัญญาสันติภาพเวียนนา ค.ศ. 1918)
 สนธิสัญญาเวียนนา (ค.ศ. 1955)
 แผนปฏิบัติการเบ็ดเสร็จร่วม - ลงนามในปี ค.ศ. 2015 ที่เวียนนา

เวียนนา
# วัดโบสถ์บน
วัดโบสถ์บน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางค้อ ตำบลบางคูเวียง อำเภอบางกรวย จังหวัดนนทบุรี เป็นสถานที่สำคัญ 1 ใน 6 แห่งบนเส้นทางมหาปูชนียาจารย์ที่เกี่ยวเนื่องกับพระเดชพระคุณหลวงปู่วัดปากน้ำ ภาษีเจริญ พระมงคลเทพมุนี (สด จนฺทสโร) ครูผู้ค้นพบวิชชาธรรมกาย 

วัดโบสถ์บนสร้างขึ้นราว พ.ศ. 2300 ในสมัยอยุธยา ไม่ทราบประวัติและนามผู้สร้าง กล่าวกันว่าพระมหากษัตริย์ในสมัยกรุงศรีอยุธยาเคยเสด็จมาประทับอยู่บริเวณที่ตั้งวัดนี้ ภายหลังทรงยกที่ดินให้สร้างเป็นวัด โดยโปรดเกล้าฯ ให้สร้างถาวรวัตถุที่เป็นศิลปกรรมแบบอยุธยา มีเอกลักษณ์คือ พระอุโบสถเป็นรูปทรงเรือสำเภา วัดได้รับพระราชทานวิสุงคามสีมาเมื่อประมาณ พ.ศ. 2310 

อาคารเสนาสนะและปูชนียวัตถุ ได้แก่ พระอุโบสถหลังเดิมซึ่งได้รับการขึ้นทะเบียนเป็นโบราณสถานในความดูแลของกรมศิลปากร และมีบันทึกของกรมศิลปากรว่าเคยบูรณะเมื่อปี พ.ศ. 2475 เนื่องจากหน้ามุขของพระอุโบสถพังทลายจึงเปลี่ยนหน้ามุขและกระเบื้องมุงหลังคาใหม่ และประมาณปี พ.ศ. 2500 ซ่อมผนังที่เสื่อมสภาพอีกครั้งหนึ่ง ภายในประดิษฐานพระประธานนามว่า พระพุทธชินราช และมีพระพุทธรูปบริวาร 28 องค์ และพระอัครสาวก 2 องค์ ส่วนพระประธานในอุโบสถหลังใหม่ พระพุทธบาทจำลองกว้าง 1 ศอกเศษ ยาว 3 ศอกเศษ สมเด็จพระพุฒาจารย์ (โต พฺรหฺมรํสี) สร้างถวายไว้เมื่อ 100 กว่าปีที่แล้ว เจดีย์เหลี่ยมย่อมุมไม้สิบสอง 4 องค์ หน้าอุโบสถหลังเดิม หน้าวัดติดกับคลองบางกอกน้อย มีหอนาฬิกาซึ่งสร้างเมื่อ พ.ศ. 2532 กุฏิสงฆ์จำนวน 15 หลัง เป็นอาคารไม้และครึ่งตึกครึ่งไม้ และหอสวดมนต์ซึ่งสร้างเมื่อ พ.ศ. 2520

ใกล้วัดมีตลาดน้ำวัดโบสถ์บน เปิดให้บริการทุกวัน วัดมีการจัดการทำบุญทอดผ้าป่ากลางลำน้ำซึ่งเป็นประเพณีที่หาชมได้ยากยิ่ง
# ตำนานฮอร์เท็นเซีย
ตำนานฮอร์เท็นเซีย  เป็นวิดีโอเกมเล่นตามบทบาทเล่นฟรี พัฒนาโดย f4Samurai และ เซกา เปิดตัวในประเทศญี่ปุ่นเมื่อวันที่ 22 เมษายน พ.ศ. 2558 สำหรับระบบปฏิบัติการแอนดรอยด์และไอโอเอส ได้รับการดัดแปลงเป็นอนิเมะโทรทัศน์โดยสตูดิโอ Liden Films ออกอากาศระหว่างเดือนมกราคมถึงมีนาคม พ.ศ. 2564

ตัวละคร

A Knight Templar of Hortensia who wields a spear in combat.

A Knight Templar of Hortensia who gave his life to drive out Duke Regis from the castle during the rebellion. His sword was passed down to his son, Alfred.

The Duke of Camellia who makes a pact with dark powers to rebel against Hortensia and take control for himself. He can transform into a giant werewolf.

A master archer who serves under Regis, he wields a custom-made bow that allows him to defend himself at close range as well as shoot down targets from afar.

A young boy who was crowned King of Hortensia after his father died and his older sister, the Princess, went missing during the rebellion.
# สนธิสัญญาแวร์ซาย (แก้ความกำกวม)
สนธิสัญญาแวร์ซาย คือสนธิสัญญาสันติภาพในปี ค.ศ. 1919 ซึ่งเป็นความตกลงที่ยุติสงครามโลกครั้งที่หนึ่ง

สนธิสัญญาแวร์ซาย อาจหมายถึง ความตกลงหลายฉบับที่เจรจาและลงนามกันในพระราชวังแวร์ซายส์ที่แวร์ซายส์ในปริมณฑลของปารีสในประเทศฝรั่งเศส

 สนธิสัญญาแวร์ซาย (ค.ศ. 1756)
 สนธิสัญญาแวร์ซาย (ค.ศ. 1757)
 สนธิสัญญาแวร์ซาย (ค.ศ. 1758)
 สนธิสัญญาแวร์ซาย (ค.ศ. 1768)
 สนธิสัญญาแวร์ซาย (ค.ศ. 1783)
 สนธิสัญญาแวร์ซาย (ค.ศ. 1787)
 สนธิสัญญาแวร์ซาย (ค.ศ. 1871) - สนธิสัญญาที่เป็นการยุติสงครามฝรั่งเศส-ปรัสเซีย
# สนธิสัญญามอสโก
สนธิสัญญามอสโก อาจหมายถึง

 สนธิสัญญามอสโก (ค.ศ. 1920)
 Soviet–Lithuanian Peace Treaty (ค.ศ. 1920)
 สนธิสัญญามอสโก (ค.ศ. 1921)
 สนธิสัญญามอสโก (ค.ศ. 1939) - รู้จักกันในชื่อกติกาสัญญาโมโลตอฟ–ริบเบินทร็อพ
 สนธิสัญญาสันติภาพมอสโก (ค.ศ. 1940)
 สนธิสัญญามอสโก (ค.ศ. 1963) - รู้จักกันในชื่อPartial Nuclear Test Ban Treaty
 สนธิสัญญามอสโก (ค.ศ. 1970)
 Russia–Chechnya Peace Treaty (ค.ศ. 1997)
 สนธิสัญญามอสโก (ค.ศ. 2002)

มอสโก
# สนธิสัญญาลิสบอน (แก้ความกำกวม)
สนธิสัญญาลิสบอน คือสนธิสัญญาในปี ค.ศ. 2007 โดยเป็นรากฐานทางกฎหมายของสหภาพยุโรป

สนธิสัญญาลิสบอน อาจหมายถึง

 สนธิสัญญาลิสบอน (ค.ศ. 1661)
 สนธิสัญญาลิสบอน (ค.ศ. 1667)
 สนธิสัญญาลิสบอน (ค.ศ. 1668)
 สนธิสัญญาลิสบอน (ค.ศ. 1859)
 สนธิสัญญาลิสบอน (ค.ศ. 1864)

ลิสบอน
# วัดศรีสำราญราษฎร์บำรุง
วัดศรีสำราญราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 12 บ้านศรีสำราญ ตำบลอ้อมน้อย อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 22 ไร่ 1 งาน 90 ตารางวา ปัจจุบันมีเจ้าอาวาสคือ พระครูสุนทรสาครกิจ ซึ่งเป็นเจ้าอาวาสรูปที่ 5

วัดศรีสำราญราษฎร์บำรุงตั้งเมื่อ พ.ศ. 2473 มีผู้ใหญ่ศรี ศรีสำราญ และชาวบ้านร่วมกันถวายที่ดินเพื่อสร้างวัด โดยมีพระหรั่งเป็นผู้ดำเนินการและทำนุบำรุงวัด ได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531 เขตวิสุงคามสีมากว้าง 40 เมตร ยาว 40 เมตร จนถึงสมัยพระอาจารย์เติ่ง ได้ดำเนินการก่อสร้างต่อมา จนกระทั่งเมื่อพระอธิการศุกร์ได้รับการแต่งตั้งให้เป็นเจ้าอาวาส ท่านได้ริเริ่มสร้างอุโบสถเป็นอาคารไม้สัก และได้ผูกพัทธสีมาฝังลูกนิมิต

อาคารเสนาสนะประกอบด้วย อุโบสถ เป็นอาคารคอนกรีตเสริมเหล็ก กว้าง 12 เมตร ยาว 21.50 เมตร สร้างเมื่อ พ.ศ. 2520 ศาลาการเปรียญ เป็นอาคารคอนกรีตเสริมเหล็ก กว้าง 13 เมตร ยาว 51 เมตร สร้างเมื่อ พ.ศ. 2483 หอสวดมนต์ กว้าง 9.30 เมตร ยาว 28 เมตร สร้างเมื่อ พ.ศ. 2530 กุฏิสงฆ์ จำนวน 11 หลัง เป็นอาคารไม้ 1 หลัง ครึ่งตึกครึ่งไม้ 10 หลัง วิหาร เป็นอาคารคอนกรีตเสริมเหล็ก กว้าง 7 เมตร ยาว 12 เมตร สร้างเมื่อ พ.ศ. 2537 ศาลาอเนกประสงค์ เป็นอาคารคอนกรีตเสริมเหล็ก  กว้าง 9.50 เมตร ยาว 18 เมตร สร้างเมื่อ พ.ศ. 2538 ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก

วัดมีปูชนียวัตถุคือ หลวงพ่อพักตร์ เป็นพระประจำวัด มีงานนมัสการในวันที่ 26 เมษายน - 2 พฤษภาคม ของทุกปี และมีวัตถุมงคลที่สร้างโดยพระครูสุนทรสาครกิจอย่างเหรียญพระรัตนตรัยที่เชื่อว่ามีพลังพุทธคุณมีอิทธิฤทธิ์ผลักดันให้เกิดโชคลาภหรือหลุดพ้นจากโรคภัย
# สนธิสัญญาแฟรงก์เฟิร์ต
สนธิสัญญาแฟรงก์เฟิร์ต อาจหมายถึง

 สนธิสัญญาแฟรงก์เฟิร์ต (ค.ศ. 1489)
 สนธิสัญญาแฟรงก์เฟิร์ต (ค.ศ. 1539)
 สนธิสัญญาแฟรงก์เฟิร์ต (ค.ศ. 1871) - ยุติสงครามฝรั่งเศส-ปรัสเซีย

แฟรงก์เฟิร์ต
# ร้านขายชุดเกราะสำหรับผู้ใหญ่ในโลกแฟนตาซี
ร้านขายชุดเกราะสำหรับผู้ใหญ่ในโลกแฟนตาซี  เป็นซีรีส์การ์ตูนญี่ปุ่นสี่ช่องโดยฟูมิ ยายามิยะ เผยแพร่ครั้งแรกเมื่อวันที่ 15 กันยายน พ.ศ. 2560 ผ่านเว็บไซต์เว็บคอมมิก GANMA! เรื่องราวเกี่ยวกับชีวิตประจำวันของเคาตซ์ พนักงานคนใหม่ของร้านขายชุดเกราะที่ขายเฉพาะชุดเกราะเซ็กซี่เผยเนื้อหนังของนักผจญภัยหญิงที่สร้างด้วยค่าสถานะสูงแต่ขายในราคาถูก ทำให้สถานะทางการเงินของร้านเข้าขั้นวิกฤต จึงต้องพยายามแก้ปัญหานี้ขณะที่ต้องรับมือกับเพื่อนรับงานและลูกค้าไปด้วย หนังสือการ์ตูนรวมเล่มเล่มแรกวางจำหน่ายเมื่อวันที่ 12 พฤศจิกายน พ.ศ. 2561 โดยสำนักพิมพ์ Earth Star Entertainment

ร้านขายชุดเกราะสำหรับผู้ใหญ่ในโลกแฟนตาซี ได้รับการดัดแปลงเป็นอนิเมะขนาดสั้นโดยสตูดิโอ IMAGICA Lab ออกอากาศระหว่างวันที่ 9 ตุลาคมถึง 25 ธันวาคม พ.ศ. 2561 แต่ละตอนมีความยาว 4 นาที อนิเมะออกอากาศทางช่อง Tokyo MX และ BS11 และเผยแพร่ทางแอปพลิเคชัน Ganma! app กับบริการ AbemaTV ยังมีตอนพิเศษเพิ่มเติมอีก 3 ตอนที่ออกอากาศระหว่างวันที่ 6 ถึง 20 มีนาคม พ.ศ. 2563 ฤดูกาลที่ 2 เริ่มออกอากาศระหว่างวันที่ 2 มกราคม พ.ศ. 2564 ถึง 20 มีนาคม พ.ศ. 2564

ตัวละคร

ตัวละครหลักของซีรีส์ เป็นผู้กล้าผู้หางานทำ แล้วได้มาทำงานเป็นพนักงานร้านขายเสื้อเกราะ

พนักงานหญิงที่ทำงานที่ร้าน มักได้รับหน้าที่เป็นนางแบบลองเสื้อเกราะหลากหลายชนิด 

เจ้าของร้าน มีนิสัยจริงจังโดยธรรมชาติ

ลูกค้าขาประจำของร้าน ชอบแกล้งเคาทซ์ เป็นนักดาบหญิงที่แข็งแกร่ง 

จอมมารผู้แข็งแกร่งในร่างของเด็กผู้หญิง

เอลฟ์ที่แต่งตัวข้ามเพศและเป็นลูกค้าของร้าน

จอมเวทย์และลูกค้าของร้าน
# สนธิสัญญาปักกิ่ง
สนธิสัญญาปักกิ่ง อาจหมายถึง

 อนุสัญญาปักกิ่ง
 Sino-Portuguese Treaty of Peking
 Convention for the Extension of Hong Kong Territory
 Beijing Convention
 พิธีสารปักกิ่ง
 Beijing Treaty on Audiovisual Performances

ปักกิ่ง
# สนธิสัญญาเซนต์ปีเตอส์เบิร์ก
สนธิสัญญาเซนต์ปีเตอส์เบิร์ก อาจหมายถึง

 สนธิสัญญาเซนต์ปีเตอส์เบิร์ก (ค.ศ. 1723)
 สนธิสัญญาเซนต์ปีเตอส์เบิร์ก (ค.ศ. 1755)
 สนธิสัญญาเซนต์ปีเตอส์เบิร์ก (ค.ศ. 1762)
 สนธิสัญญาเซนต์ปีเตอส์เบิร์ก (ค.ศ. 1805)
 สนธิสัญญาเซนต์ปีเตอส์เบิร์ก (ค.ศ. 1812)
 สนธิสัญญาเซนต์ปีเตอส์เบิร์ก (ค.ศ. 1825)
 สนธิสัญญาเซนต์ปีเตอส์เบิร์ก (ค.ศ. 1834)
 Saint Petersburg Declaration of 1868
 สนธิสัญญาเซนต์ปีเตอส์เบิร์ก (ค.ศ. 1875)
 สนธิสัญญาเซนต์ปีเตอส์เบิร์ก (ค.ศ. 1881)
 ความตกลงอังกฤษ-รัสเซีย (ค.ศ. 1907)

เซนต์ปีเตอส์เบิร์ก
# สนธิสัญญาวอชิงตัน
สนธิสัญญาวอชิงตัน อาจหมายถึง

 สนธิสัญญาวอชิงตัน (ค.ศ. 1805)
 สนธิสัญญาวอชิงตัน (ค.ศ. 1824)
 สนธิสัญญาวอชิงตัน (ค.ศ. 1826)
 Treaty of Washington, with Menominee (1831)
 สนธิสัญญาวอชิงตัน (ค.ศ. 1836)
 Webster–Ashburton Treaty
 Oregon Treaty
 สนธิสัญญาวอชิงตัน (ค.ศ. 1855)
 สนธิสัญญาวอชิงตัน (ค.ศ. 1871)
 International Meridian Conference
 สนธิสัญญาวอชิงตัน (ค.ศ. 1900)
 สนธิสัญญานาวิกวอชิงตัน
 ข้อตกลงวอชิงตัน
 สนธิสัญญาแอตแลนติกเหนือ
 สนธิสัญญาวอชิงตัน (ค.ศ. 1989)

วอชิงตัน
# 2.43 พิชิตฝันชมรมวอลเลย์ชายเซอิน
2.43 พิชิตฝันชมรมวอลเลย์ชายเซอิน  เป็นซีรีส์ไลต์โนเวลญี่ปุ่นเกี่ยวกับกีฬาวอลเลย์บอล เขียนเรื่องโดยยูกาโกะ คาเบ วาดภาพประกอบโดยไอจิ ยามากาวะ ตีพิมพ์โดยสำนักพิมพ์ชูเอชะ เริ่มตีพิมพ์ตั้งแต่เดือนมีนาคม พ.ศ. 2558 ในเครือหนังสือชูเอชะบุงโกะ ปัจจุบันตีพิมพ์แล้ว 5 เล่มแบ่งเป็น 3 ฤดูกาล ได้รับการดัดแปลงเป็นมังงะ วาดภาพโดยยามากาวะ ตีพิมพ์ในนิตยสาร Cocohana นิตยสารการ์ตูนแนวโจเซของสำนักพิมพ์ชูเอชะตั้งแต่เดือนกรกฎาคม พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอเดวิดโปรดักชั่น ออกอากาศระหว่างวันที่ 8 มกราคม ถึงวันที่ 26 มีนาคม พ.ศ. 2564 บนผังโนอิตามินะ

เลข "2.43" อิงจากเลขความสูงของตาข่ายสำหรับกีฬาวอลเลย์บอลชายคือ 2.43 เมตร
# ตำบลตาลสุม
ตำบลตาลสุม เป็นตำบลในอำเภอตาลสุม จังหวัดอุบลราชธานี อยู่ในการบริหารของเทศบาลตำบลตาลสุม และองค์การบริหารส่วนตำบลตาลสุม ตั้งอยู่ห่างจากเมืองอุบลราชธานีประมาณ 35 กิโลเมตร

 ภูมิศาสตร์ 
สภาพพื้นที่โดยทั่วไปของตำบลตาลสุมเป็นที่ราบลุ่มแม่น้ำมูล ตั้งอยู่สูงกว่าระดับน้ำทะเลประมาณ 130–140 เมตร มีความลาดเทจากด้านทิศตะวันตกและทิศใต้สู่พื้นที่ตอนกลางของตำบลและลาดเอียงไปทางทิศเหนือ เป็นลักษณะพื้นที่ลูกคลื่นลอนราบhttps://www.tansumsao.go.th/about-us/general-info  สภาพทั่วไป มีแหล่งน้ำเอื้ออำนวยในการประกอบอาชีพทางการเกษตรและประมง เพราะมีแม่น้ำมูลไหลผ่านด้านใต้ และมีลำห้วยหลายสายไหลผ่าน และส่วนใหญ่มีน้ำขังตลอดปี มีอาณาเขตติดต่อกับตำบลข้างเคียง ดังนี้

 ทิศเหนือ ติดต่อกับตำบลคำหว้า และตำบลจิกเทิง อำเภอตาลสุม จังหวัดอุบลราชธานี
 ทิศตะวันออก ติดต่อกับตำบลโพธิ์ศรี อำเภอพิบูลมังสาหาร จังหวัดอุบลราชธานี
 ทิศใต้ ติดต่อกับแม่น้ำมูล
 ทิศตะวันตก ติดต่อกับตำบลดอนมดแดง อำเภอดอนมดแดง จังหวัดอุบลราชธานี

 ประวัติศาสตร์ 
พื้นที่บริเวณบ้านตาลสุมมีต้นตาลจำนวนมาก ทำให้มีชื่อว่า "ตาลชุม" ต่อมาได้เพี้ยนเป็น "ตาลสุม" ตำบลตาลสุมเดิมอยู่ในเขตการปกครองของอำเภอพิบูลมังสาหาร โดยได้แยกออกจากอำเภอพิบูลมังสาหาร ตั้งเป็นกิ่งอำเภอตาลสุม เมื่อวันที่ 18 กันยายน พ.ศ. 2521 และยกฐานะเป็นอำเภอตาลสุม เมื่อวันที่ 1 มกราคม พ.ศ. 2531https://www.tansumsao.go.th/about-us/history  ประวัติความเป็นมา

 เขตการปกครอง 
thumb|เขตเทศบาลตำบลตาลสุม (สีแดง)
ตำบลตาลสุมแบ่งออกเป็น 15 หมู่บ้าน โดยพื้นที่บางส่วนของหมู่ที่ 3, 5, 10 และ 11 อยู่ในเขตรับผิดชอบของเทศบาลตำบลตาลสุม จากข้อมูลปี พ.ศ. 2562 มีประชากรในเขตเทศบาลทั้งหมดประมาณ 3,233 คน นอกเขตเทศบาลประมาณ 5,647 คนhttps://stat.bora.dopa.go.th/stat/statnew/statyear/#/TableTemplate/Area/statpop สถิติจำนวนประชากรและบ้าน ระบบสถิติทางการทะเบียน

 หมู่ที่ 1 บ้านม่วงโคน
 หมู่ที่ 2 บ้านดอนรังกา
 หมู่ที่ 3 บ้านนาห้วยแคน
 หมู่ที่ 4 บ้านดอนพันชาด
 หมู่ที่ 5 บ้านนามน
 หมู่ที่ 6 บ้านดอนตะลี
 หมู่ที่ 7 บ้านปากห้วย
 หมู่ที่ 8 บ้านโนนค้อ
 หมู่ที่ 9 บ้านแก่งกบ
 หมู่ที่ 10 บ้านนามน
 หมู่ที่ 11 บ้านตาลสุม
 หมู่ที่ 12 บ้านคําไม้ตาย
 หมู่ที่ 13 บ้านปากเซ
 หมู่ที่ 14 บ้านโนนสวรรค์
 หมู่ที่ 15 บ้านทุ่งเจริญ

 สถานศึกษา 
โรงเรียนมัธยม สพฐ.
 โรงเรียนตาลสุมพัฒนา 
โรงเรียนประถม สพฐ.
 โรงเรียนบ้านนามน
 โรงเรียนบ้านนาห้วยแคน